
asupra propunerii legislative pentru finanţarea lucrărilor la stadionul “Cotroceni”- Bucureşti în vederea disputării meciurilor din cadrul Turneului final al Campionatului European de Fotbal Amator pentru tineri sub 21 de ani, organizat în perioada 23-31 mai 1998.


























In urma examinării propunerii legislative pentru finanţarea lucrărilor la stadionul “Cotroceni” - Bucureşti în vederea disputării meciurilor din cadrul Turneului final al Campionatului European de Fotbal Amator pentru tineri sub 21 de ani, organizat în perioada 23-31 mai 1998 în şedinţa din 25 martie 1998, comisia a hotărât că aceasta nu poate fi acceptat şi propune Plenului respingerea pentru următoarele motive:


1. Stadionul “Cotroceni” aparţine Băncii Naţionale a României şi ca urmare nu pot fi angajaţi bani publici pentru instituţii private;


2. Se propune o sumă de 0,3 miliarde lei în plus sau în minus peste valoarea lucrărilor, care ar urma să fie aprobată ulterior prin Hotărârea Guvernului; 


3. Se prevede incredinţarea directă a lucrărilor, ceea ce contravine dispoziţiilor legale:


4. Timpul fizic pentru promovarea actului normativ prin cele două camere ale Parlamentului şi scadenţa finală a lucrărilor este insuficient;


5. Propunerea legislativă contravine dispoziţiilor Legii Finanţelor Publice.

	Vă înaintăm, alăturat, raportul asupra propunerii legislative pentru finanţarea lucrărilor la stadionul “Cotroceni” - Bucureşti în vederea disputării meciurilor din cadrul Turneului final  al Campionatului European de Fotbal Amator pentru tineri sub 21 de ani, organizat în perioada 23-31 mai 1998 cu care comisia a fost sesizată în fond cu adresa nr.81 din 24 martie 1998.

